Document ID: /roh_data/filtered/fineweb-2-filterrobots_roh.jsonl.gz/36525

Per quellas e quels ch'èn il mument anc memia pitschnas u memia giuvens per l'Open Air Lumnezia ha gì lieu la fin d'emna dals 22 e 23 da fanadur 2023 in auter highlight en Surselva: la festa d'uffants a Laax. Durant dus dis è vegnì purschì in program multifar per uffants pitschens e gronds. Tut en tut èn stads repartids passa 40 posts ed attracziuns enturn il lai da Laax. La purschida è s'extendida d'ina show da chauns da polizia sur ir a chaval cun ponis enfin tar la pussaivladad da filar pendì vi d'ina suga d'atschal giu d'ina spunda ed in toc sur il lai. Ed ils passa 3'000 uffants e lur persunas accumpagnantas che han visità la festa han er pudì visitar la tenda da RTR e la Lia Rumantscha, nua ch'els han pudì far bellas e legras fotografias cun differents costums, tadlar istorgias, giudair in concert u simplamain termagliar cun auters uffants.
La reportascha
La tenda da RTR
Qua sut chattais vus intginas impressiuns or da la boxa da fotografias ed or da nossa tenda da paraulas nua che nus avain prelegì istorgias e chantà ensemen cun ils uffants.
Grazia fitg a tuttas e tuts per la visita!